b'\n_START_ARTICLE_\nMedalla dels Partisans\n_START_SECTION_\nDisseny\n_START_PARAGRAPH_\n\xc3\x89s una medalla rodona de 32 mm de di\xc3\xa0metre. L\'anvers i el revers de les medalles s\xc3\xb3n el mateix per totes dues. La difer\xc3\xa8ncia \xc3\xa9s que la 1a Classe \xc3\xa9s feta de plata i la 2a en llaut\xc3\xb3. _NEWLINE_Les medalles contenen les imatges de perfil de Lenin i Stalin, mirant a l\'esquerra. Al voltant hi ha la llegenda "\xd0\x9f\xd0\x90\xd0\xa0\xd0\xa2\xd0\x98\xd0\x97\xd0\x90\xd0\x9d\xd0\xa3 \xd0\x9e\xd0\xa2\xd0\x95\xd0\xa7\xd0\x95\xd0\xa1\xd0\xa2\xd0\x92\xd0\x95\xd0\x9d\xd0\x9d\xd0\x9e\xd0\x99 \xd0\x92\xd0\x9e\xd0\x99\xd0\x9d\xd0\xab" ("Al Partis\xc3\xa0 de la Guerra Patri\xc3\xb2tica"). A sota de l\'anvers hi ha una petita cinta amb les lletres "C.C.C.P." (URSS) dividides per una petita estrella. Al revers hi apareix la fal\xc3\xa7 i el martell i hi ha la inscripci\xc3\xb3 "\xd0\x97\xd0\x90 \xd0\x9d\xd0\x90\xd0\xa8\xd0\xa3 \xd0\xa0\xd0\x9e\xd0\x94\xd0\x98\xd0\x9d\xd0\xa3" ("Per la nostra P\xc3\xa0tria Sovi\xc3\xa8tica")._NEWLINE_La medalla es susp\xc3\xa8n sobre un gal\xc3\xb3 pentagonal de seda de muar\xc3\xa9 verd clar de 24 mm d\'ample, amb una franja central de 2 mm d\'ample, vermella per la Primera Classe i blau cel amb la franja blava per la Segona.'